ananddey/assamese-wiki-corpus huggingface dataset:
ত্ৰিপুৰাৰ জিলাসমূহ

]]ৰ জিলাসমূহ
ভাৰতৰ ৰাজ্য ত্ৰিপুৰাক ৮ খন জিলাত বিভক্ত কৰা হৈছে।

শাসন প্ৰণালী

ত্ৰিপুৰাৰ প্ৰতিখন জিলা একো একোজন উপায়ুক্তই শাসন কৰে। তেওঁ জিলাখনৰ তিনিটা পদৰ শাসনভাৰ পৰিচালনা কৰে, উপায়ুক্ত, জিলা দণ্ডাধিকাৰী আৰু District Collector।
উপায়ুক্ত হিচাপে তেৱেঁই হৈছে জিলাখনৰ প্ৰশাসনিক বিষয়া। জিলা দণ্ডাধিকাৰী হিচাপে তেওঁ জিলাখনৰ আইন পৰিস্থিতি পৰইচালনা কৰে। District Collector হিচাপে তেওঁ জিলাখনৰ প্ৰধান কৰ বিষয়া আৰু সেই সূত্ৰে তেওঁ কৰ সংগ্ৰহ বিভাগটো চোৱা-চিতা কৰে।
জিলাখনৰ পুলিছ সম্বন্ধীয় শাখা পুলিছ অধীক্ষকে (Superintendent of Police) পৰিচালনা কৰে।
এখন জিলাক এটা বা তাতোতকৈ অধিক মহকুমাত ভাগ কৰা হৈছে। ইয়াক পুনৰ মৌজা আৰু ব্লকত বিভক্ত কৰা হৈছে।

জিলাসমূহ

ক'ড
জিলা
সদৰ
জনসংখ্যা(২০১১)
মাটিকালি(বৰ্গ কিমি)
জনঘনত্ব(প্ৰতি বৰ্গ কিমি) খোৱাই
NT উত্তৰ ত্ৰিপুৰা ধৰ্মনগৰ
SP চিপাহীজলা বিশ্ৰামগঞ্জ
ST দক্ষিণ ত্ৰিপুৰা বেলুনিয়া
UK ঊনকোটি কৈলাচহৰ
WT পশ্চিম ত্ৰিপুৰা আগৰতলা

তথ্য সংগ্ৰহ

শ্ৰেণী:ত্ৰিপুৰা
*
শ্ৰেণী:ভাৰতৰ জিলাসমূহ
বিজয়লক্ষ্মী পণ্ডিত

বিজয়লক্ষ্মী পণ্ডিত (; ১৮ আগষ্ট ১৯০০ – ১ ডিচেম্বৰ ১৯৯০) এগৰাকী ভাৰতীয় কূটনীতিবিদ আৰু ৰাজনৈতিক নেত্ৰী। তেওঁ ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ ভগ্নী আছিল। লগতে ভাৰতৰ পূৰ্বৰ প্ৰধানমন্ত্ৰী ইন্দিৰা গান্ধীৰ পেহী আৰু ৰাজীৱ গান্ধীৰ পেহী আইতা। ভাৰতে স্বাধীনতা লাভ কৰাৰ পিছত তেওঁ আটাইতকৈ গুৰুত্বপূৰ্ণ কূটনীতিবিদ হিচাপে তেওঁক লণ্ডনলৈ পঠোৱা হৈছিল। তাৰপিছত তেওঁ ছোভিয়েট সংঘ, আমেৰিকা আৰু ৰাষ্ট্ৰসংঘত সেৱা আগবঢ়ায়। ৰাষ্ট্ৰসংঘৰ সাধাৰণ পৰিষদৰ প্ৰথম ভাৰতীয় অধ্যক্ষ আছিল। ইয়াৰ লগতে তেওঁ মহাৰাষ্ট্ৰৰ ৰাজ্যপাল হিচাপেও কাৰ্যনিৰ্বাহ কৰিছিল।

ব্যক্তিগত জীৱন

বিজয়লক্ষ্মী পণ্ডিতৰ পিতৃ কাশ্মিৰী পণ্ডিত সম্প্ৰদায়ৰ মতিলাল নেহৰু এগৰাকী ধনী বেৰিষ্টাৰ আছিল। তেওঁ ভাৰতৰ স্বাধীনতা আন্দোলনৰ সময়ত ভাৰতীয় জাতীয় কংগ্ৰেছৰ দুবাৰকৈ সভাপতি আছিল। তেওঁৰ মাতৃ স্বৰূপৰাণী থুছুয়ো এগৰাকী কাশ্মিৰী ব্ৰাহ্মণ সম্প্ৰদায়ৰ আদি আৰু লাহোৰৰ বসবাস কৰিছিল। তেওঁ মতিলাল নেহৰুৰ দ্বিতীয় পত্নী আছিল। তেওঁৰ প্ৰথম পত্নী প্ৰসৱজনীত কাৰণত ঢুকাইছিল। তেওঁ পৰিয়ালৰ দ্বিতীয় সন্তান আছিল আৰু জৱাহৰলাল নেহৰু তেওঁতকৈ ১১ বছৰ ডাঙৰ আছিল। তেওঁৰ সৰু ভগ্নী কৃষ্ণা হোৎসিং পিছলৈ এগৰাকী লেখক হিচাপে প্ৰতিষ্ঠিত হয়। তেওঁ ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ ভগ্নী আছিল। লগতে ভাৰতৰ পূৰ্বৰ প্ৰধানমন্ত্ৰী ইন্দিৰা গান্ধীৰ পেহী আৰু ৰাজীৱ গান্ধীৰ পেহী আইতা।

১৯২১ চনত তেওঁ মহাৰাষ্ট্ৰৰ কোডালৰ বেৰিষ্টাৰ ৰঞ্জিত পণ্ডিতৰ সৈতে বিবাহপাশত আবদ্ধ হয়। ৰঞ্জিত পণ্ডিত এগৰাকী শাস্ত্ৰীয় বিদ্বান আছিল আৰু তেওঁ কালহনাৰ মহাকাব্য ৰাজতৰংগীনি সংস্কৃতৰ পৰা ইংৰাজীলৈ অনুবাদ কৰিছিল। ভাৰতীয় স্বাধীনতা আন্দোলনত সক্ৰিয় ভাবে অংশগ্ৰহণ কৰাৰ বাবে তেওঁক কাৰাবাস খাটিবলগীয়া হৈছিল। ১৯৪৪ চনত লক্ষ্ণৌৰ জেলত তেওঁৰ মৃত্যু হয়। ১৯৯০ চনত বিজয়লক্ষ্মী পণ্ডিতে মৃত্যুবৰণ কৰে।

তেওঁৰ ডাঙৰ জীয়েক চন্দ্ৰলেখায়ে অশোক মেহতাৰ লগত বিবাহপাশত আবদ্ধ হয় আৰু তেওঁলোকৰ তিনিগৰাকী কন্যা আছে। তেওঁৰ দ্বিতীয় গৰাকী জীয়েক নয়নতৰা চেহগল এগৰাকী প্ৰতিষ্ঠিত লেখিকা। তেওঁ গৌতম চেহগলৰ লগত বিয়াত বহিছিল আৰু তেওঁলোকৰ এগৰাকী কন্যা আছে। তেওঁৰ কনিষ্ঠ কন্যা ৰীতায়ে অৱতাৰ ধৰৰ লগত বিবাহপাশত আবদ্ধ হয় আৰু তেওঁলোকৰ এজন পুত্ৰ সন্তান আছে।

লেখিকা আৰু মানৱধিকাৰ কৰ্মী গীতা চেহগল তেওঁৰ নাতিনী।

শিক্ষা

তেওঁ আলিগড় মুছলিম বিশ্ববিদ্যালয়ৰ কাৰ্যকৰী সমিতিৰ সদস্য আছিল। তেওঁ কেতিয়াও আনুষ্ঠানিক শিক্ষা গ্ৰহণ কৰা নাছিল।

তেওঁ চমাৰভিলে কলেজ, অক্সফোৰ্ডৰ সন্মানীয় ফেল' আছিল। এডৱাৰ্ড হালীডেয়ে অঁকা তেওঁৰ প্ৰতিকৃতি এখন চমাৰভিলে কলেজৰ পুথিভঁৰালত ৰখা হৈছে।

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় কূটনীতিবিদ
শ্ৰেণী:পদ্মবিভূষণ বঁটা বিজয়ী
সোফোক্লেচ

সোফোক্লেচ তিনিজন প্ৰাচীন গ্ৰীক বিয়োগান্তক নাটকৰ ৰচয়িতাসকলৰ মাজৰ এজন যাৰ নাটকবোৰ বৰ্তি আছিল। তেওঁৰ প্ৰথম নাটকসমূহ ইস্কিলাছৰ সমসাময়িক বা তাৰ পাছত লিখা হৈছিল; আৰু ইউৰোপিডৰ পূৰ্বৰ বা সমসাময়িক। সোফোক্লেচে ১২০খনতকৈও অধিক নাটক লিখিছিল, কিন্তু সম্পূৰ্ণৰূপে মাত্ৰ সাতখনহে পোৱা গৈছে: আজাক্স, এণ্টিগন, দ্য উইমেন অৱ ট্ৰেচিছ, ইডিপাছ ৰেক্স, ইলেক্ট্ৰা, ফিলোচেটছ আৰু ইডিপাছ এট কলনাছ। প্ৰায় পঞ্চাশ বছৰ ধৰি লেনিয়া আৰু ডাইঅ’নিছিয়াৰ ধৰ্মীয় উৎসৱৰ সময়ত অনুষ্ঠিত হোৱা এথেন্সৰ চহৰ-ৰাজ্যৰ নাট্য প্ৰতিযোগিতাত সোফোক্লেচ আছিল আটাইতকৈ বিখ্যাত নাট্যকাৰ। তেওঁ ত্ৰিশখন প্ৰতিযোগিতাত অংশগ্ৰহণ কৰিছিল, ইয়াৰে চৌবিশখন প্ৰতিযোগিতাত জয়ী হৈছিল আৰু কেতিয়াও দ্বিতীয় স্থানতকৈ কম স্থান দখল কৰা নাছিল। ইস্কিলাছ তেৰখন প্ৰতিযোগিতাত জয়ী হৈছিল আৰু কেতিয়াবা কেতিয়াবা ছফকলিছৰ হাতত পৰাস্ত হৈছিল; ইউৰিপিডেছে চাৰিবাৰ জয়লাভ কৰিছিল।

সোফোক্লেচৰ আটাইতকৈ বিখ্যাত ট্ৰেজেডীসমূহ হ'ল ইডিপাছ আৰু এণ্টিগন: এইবোৰক সাধাৰণতে থেবান নাটক বুলি জনা যায় যদিও প্ৰত্যেকটোৱেই আছিল এটা পৃথক টেট্ৰালজিৰ অংশ (যিবোৰৰ আন অংশবোৰ এতিয়া হেৰাই গৈছে)। সোফোক্লেচে নাটকৰ বিকাশত প্ৰভাৱ পেলাইছিল, ইয়াৰে আটাইতকৈ গুৰুত্বপূৰ্ণ আছিল তৃতীয় অভিনেতা সংযোজন (এৰিষ্ট'টলে ছফক্লেছক স্বীকৃতি দিছিল; থেমিষ্টিয়াছে ইস্কিলাছক স্বীকৃতি দিছিল)। পূৰ্বৰ যিকোনো নাট্যকাৰতকৈ তেওঁ নিজৰ চৰিত্ৰসমূহৰ বিকাশ ঘটায়।

জীৱন

ডান|থাম্ব| এজন কবিৰ মাৰ্বলৰ আৱক্ষ মূৰ্তি, সম্ভৱতঃ সোফোক্লেচ
সফিলাছৰ পুত্ৰ সোফোক্লেচ আছিল এটিকায়েৰহিপেইঅ’ছ কলনাছৰ অংশ গ্ৰামীন ডিয়াম (সৰু সম্প্ৰদায়)ৰ এজন ধনী সদস্য, যিয়ে তেওঁৰ এখন নাটক নিৰ্মাণ কৰিছিল; আৰু তেওঁৰ জন্ম হয়তো তাতেই হৈছিল, যিটো তেওঁৰ এখন নাটকৰ বাবে হৈছিল; আৰু তেওঁৰ জন্ম হয়তো তাতেই হৈছিল, খ্ৰীষ্টপূৰ্ব ৪৯০ চনত মাৰাথন যুদ্ধৰ কেইবছৰমান আগতে: সঠিক বছৰটো স্পষ্ট নহয়, কিন্তু সম্ভৱতঃ ৪৯৯/৬। তেওঁৰ জন্ম হৈছিল এক ধনী পৰিয়ালত (তেওঁৰ পিতৃ আছিল এজন কৱচ নিৰ্মাতা), আৰু তেওঁ আছিল উচ্চ শিক্ষিত। খ্ৰীষ্টপূৰ্ব ৪৬৮ চনত তেওঁৰ প্ৰথম কলাত্মক জয় হৈছিল যেতিয়া তেওঁ ডিটানাইছিয়াত তেতিয়াৰ এথেন্সৰ নাটকৰ নিপুণ নাট্যকাৰ ইস্কিলাছক পৰাস্ত কৰি প্ৰথম পুৰস্কাৰ লাভ কৰিছিল। প্লুটাৰ্কৰ মতে এই জয় অস্বাভাৱিক পৰিস্থিতিত হৈছিল: ভিৰৰ মাজৰ পৰা বিচাৰক নিৰ্বাচন কৰাৰ সাধাৰণ প্ৰথা অনুসৰণ কৰাৰ পৰিৱৰ্তে আৰ্চন ছাইমন আৰু উপস্থিত থকা অন্যান্য কৌশলবিদসকলক প্ৰতিযোগিতাখনৰ বিজয়ী নিৰ্ণয় কৰিবলৈ কোৱা হৈছিল। প্লুটাৰ্কে এইটোও দাবী কৰে যে, এই ক্ষতিৰ কিছু সময়ৰ পাছতে ইস্কিলাছে চিচিলিলৈ যাত্ৰা আৰম্ভ কৰে। যদিও প্লুটাৰ্কে কয় যে এইটো সোফোক্লেচৰ প্ৰথম প্ৰযোজনা আছিল, তথাপিও এতিয়াও ভবা হয় যে তেওঁৰ প্ৰথম নাটক সম্ভৱতঃ খ্ৰীষ্টপূৰ্ব ৪৭০ চনত হৈছিল। মহোৎসৱত উপস্থাপন কৰা সোফোক্লেচৰ অন্যতম নাটক আছিল ট্ৰিপ্টলেমাছ।

তথ্য সংগ্ৰহ

শ্ৰেণী:গ্ৰীক কবি
শ্ৰেণী:গ্ৰীক নাট্যকাৰ
চোৰী চোৰী চুপকে চুপকে

চোৰী চোৰী চুপকে চুপকে ২০০১ চনত আব্বাছ–মস্তান পৰিচালিত ভাৰতীয় হিন্দী ভাষাৰ এখন ৰোমান্টিক নাট্যধৰ্মী ছবি; চিত্ৰনাট্য আৰু কাহিনী ক্ৰমে জাভেদ ছিদ্দিকী আৰু নীৰজ ভোৰাৰ। ছলমান খান, ৰাণী মুকেৰ্জী আৰু প্ৰীতি জিন্তাই মুখ্য চৰিত্ৰত অভিনয় কৰা এই ছবিখনৰ সংগীতৰ ৰচনা অনু মালিক আৰু গীতৰ কথা লিখিছে সমীৰে। ছবিখনত বিবাহিত দম্পতী এহালে এগৰাকী যুৱতী বেশ্যাক ছাৰোগেট মাতৃ হিচাপে নিযুক্তি দিয়াৰ কাহিনী কোৱা হৈছে। ভাৰতত ছাৰোগেছি প্ৰসৱৰ দৰে নিষিদ্ধ বিষয় এটা উত্থাপন কৰাৰ বাবে ছবিখন মুক্তিৰ সময়ত বিতৰ্কৰ সৃষ্টি কৰিছিল।

প্ৰথম অৱস্থাত ২০০০ চনৰ ২২ ডিচেম্বৰত মুক্তি পাবলগীয়া চোৰী চোৰী চুপকে চুপকেৰ মুক্তিত কেইবামাহো পলম হয়। কাৰণ চৰকাৰে প্ৰযোজক নাজিম ৰিজৱী আৰু বিত্তীয় সাহায্য প্ৰদানকাৰী ভাৰত শ্বাহক গ্ৰেপ্তাৰ কৰাৰ লগতে কেন্দ্ৰীয় তদন্তকাৰী সংস্থাই ছবিখনৰ প্ৰিন্টো জব্দ কৰে। চৰকাৰে সন্দেহ কৰে যে এই ছবিখন নিৰ্মাণৰ বাবে মুম্বাইৰ পাতাল জগতৰ ছোটা শ্বাকিলে ধন লগাইছে। ২০০১ চনৰ মাৰ্চ মাহত ব্যপকভাবে মুক্তি পোৱা ছবিখনে ব্যৱসায়িক সফলতা লাভ কৰে আৰু ২০০১ চনৰ ভাৰতৰ ষষ্ঠ সৰ্বাধিক উপাৰ্জন কৰা ছবি হিচাপে পৰিগণিত হয়।

এগৰাকী বেশ্যা তথা ছাৰ’গেট মাতৃৰ ভূমিকাত অভিনয় কৰা প্ৰীতি জিণ্টাই সমালোচকৰ প্ৰশংসা পোৱাৰ লগতে ৪৭তম ফিল্মফেয়াৰ বঁটাত শ্ৰেষ্ঠ সহযোগী অভিনেত্ৰীৰ মনোনয়ন লাভ কৰে। এইটোৱে আছিল ছবিখন লাভ কৰা একমাত্ৰ মনোনয়ন। ছবিখনৰ যোগেদি ভাৰতৰ জনপ্ৰিয় সংস্কৃতিৰ সৈতে ছাৰ’গেছিৰ দৰে বিষয় এটাক জড়িত কৰা হৈছে। এই ছবিখনক তামিল ভাষাত অৱন আৱল আধু নামেৰে পুনৰ নিৰ্মাণ কৰা হয়।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:২০০১ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
ছা জা

ছা জা
স্থাপিত
২০১৯
প্ৰতিষ্ঠাপকসকল
ছোৱালীৰ প্ৰভাৱ
কেন্দ্ৰবিন্দু
কিশোৰীৰ শিক্ষাৰ বাবে
অৱস্থান

ভাৰত

ৱেবছাইট
www.chhaajaa.com

ছা জা (গ’ ফৰ্থ এণ্ড শ্বাইন) হ'ল ভাৰতৰ ডিজিটেল-প্ৰথম যুৱ ব্ৰেণ্ড যিয়ে ছোৱালীসকলক তেওঁলোকৰ জীৱনত বাছনি আৰু পৰিৱৰ্তন কৰিবলৈ প্ৰয়োজনীয় আত্মবিশ্বাস গঢ়ি তোলাত সহায় কৰাৰ লক্ষ্য ৰাখে।

২০২০ চনত ছা জায়ে "বল বেহেন" নামৰ হিংগলিছ চেটবট এটা মুকলি কৰে যিয়ে ছোৱালীক সম্পৰ্ক আৰু প্ৰজনন স্বাস্থ্যৰ দৰে স্পৰ্শকাতৰ বিষয়ত প্ৰশ্ন কৰিবলৈ এক নিৰাপদ স্থান প্ৰদান কৰে।

ইয়াৰ উপৰিও ২০১৯ চনত কেৱল ছোৱালীৰ বাবেহে ফেচবুক কমিউনিটি "বাক বাক গেং" প্ৰতিষ্ঠা কৰিছিল, যিয়ে ছা জাৰ কন্টেন্টত সামৰি লোৱা বিভিন্ন বিষয়ৰ ওপৰত ছোৱালীৰ বাবে এক নিৰাপদ স্থান হিচাপে কাম কৰিছিল।

স্বীকৃতিসমূহ

ইউনেস্কো, ইউনিচেফ, ডব্লিউ.এইচ.অ '., এইচ.আৰ.পি. আৰু ইউ.এন.এফ.পি.এ ২০২০ চনত মুকলি কৰা যুৱ-কেন্দ্ৰিক ডিজিটেল স্বাস্থ্য হস্তক্ষেপৰ বাবে এক আৰ্হিৰ বাবে শ্ৰেষ্ঠ অনুশীলন কেচ ষ্টাডি হিচাপে কাম কৰিবলৈ ছা জা-ক নিযুক্ত কৰিছিল।
ডিজিটেল মিডিয়া ধাৰাবাহিক খুল্লাম খুল্লাই এটা কাৰণৰ বাবে ডিজিটেল মিডিয়া প্ৰচাৰৰ শ্ৰেষ্ঠ সমল'ৰ বাবে ইণ্ডিয়া কন্টেন্ট লিডাৰশ্বিপ বঁটা, ২০২০ লাভ কৰিছিল।

তথ্যসূত্ৰ

শ্ৰেণী:নাৰী শিক্ষা
দেশ অনুসাৰে কয়লা

এই প্ৰৱন্ধত দেশ অনুসাৰে কয়লা খনি আৰু কয়লা উৎপাদনৰ তালিকা দিয়া হৈছে। সকলো তথ্য ব্ৰিটিছ পেট্ৰ'লিয়ামৰ পৰা লোৱা হৈছে।

কয়লা খনিৰ তালিকাখনত সকলো ধৰণৰ কয়লাকে ধৰা হৈছে আৰু বিশ্বৰ মুঠ কয়লাখনিৰ ০.১% কয়লা খনি থকা দেশসমূহক অন্তৰ্ভূক্ত কৰা হৈছে।

কয়লা উৎপাদনৰ তালিকাখনত ১ মিলিয়ন টন বা ততোধিক কয়লা উৎপাদনকাৰী দেশসমূহক অন্তৰ্ভুক্ত কৰা হৈছে।

কয়লা উৎপাদন সম্বন্ধীয় অন্যান্য তালিকাসমূহ:

কয়লা খনি অনুসৰি দেশৰ তালিকা
কয়লা উৎপাদন অনুসৰি দেশৰ তালিকা

২০০৬ চনলৈকে প্ৰমাণিত কয়লা খনি (মিলিয়ন মেট্ৰিকটন)
২০০৭ চনৰ কয়লা উৎপাদন (মিলিয়ন মেট্ৰিকটন)

স্থান
দেশ
বিটুমিনচ আৰু এনথ্ৰাচাইট
ছাব-বিটুমিনচ আৰু লিগনাইট
মুঠ
অংশ
১ ১১১,৩৩৮১৩৫,৩০৫২৪৬,৬৪৩২৩.৩
২ ০১৮৫,০৫০১৮৫,০৫০১৯.৩
৩ ৪৯,০৮৮১০৭,৯২২১৫৭,০১০১৪.৯
৪ ৬২,২০০৫২,৩০০১১৪,৫০০১২.৬
৫ ৯০,০৮৫২,৩৬০৯২,৪৪৫১০.২
৬ ৩৮,৬০০৩৯,৯০০৭৮,৫০০৭.৪
৭ ৪৮,৭৫০০৪৮,৭৫০৪.৭
৮ ১৬,২৭৪১৭,৮৭৯৩৪,১৫৩৩.৩
৯ ২৮,১৫১৩,১২৮৩১,২৭৯৩.০
১০ ১৪,০০০০১৪,০০০১.৩
১১ ০১০,১১৩১০,১১৩১.০
১২ ১৮৩৬,৫৫৬৬,৭৩৯০.৭
১৩ ৬,২৩০৩৮১৬,৬১১০.৬
১৪ ৩,৪৭১৩,১০৭৬,৫৭৮০.৬
১৫ ২,০৯৪৩,৪৫৮৫,৫৫২০.৫
১৬ ৭৪০৪,২২৮৪,৯৬৮০.৫
১৭ ২৭৮৩,৯০৮৪,১৮৬০.৪
১৮০৩,৯০০৩,৯০০০.৪
১৯ ১৯৮৩,১৫৯৩,৩৫৭০.৩
২০ ৪২,১৮৩২,১৮৭০.২
২১ ০১,৩৫৪১,৩৫৪০.১
২২ ৩০০৩০০৬০০০.১
২৩ ৩৩৫৩৮৫৭১০.১
২৪ ২০০৩৩০৫৩০০.১
২৫ ৫০২০৫০২০.১
২৬ ২২৪৭২৪৯৪০.১
২৭ ৪৭৯০৪৭৯০.১
সৰ্বমুঠ ৪৭৮,৭৭১৫৭৮,০৮১১,০৫৬,৮৫২১০০.০

পাকিস্তানৰ থৰ অঞ্চলত শেহতীয়াকৈ কয়লা খনি আৱিষ্কৃত হৈছে আৰু কয়লাৰ পৰিমাণ প্ৰায় ১৮৫ বিলিয়ন টন।

স্থান দেশ উৎপাদন অংশ
পৃথিৱী ৬,৩৯৫.৬ ১০০
১ ২,৫৩৬.৭ ৩৯.৭
২ ১,০৩৯.২ ১৬.২
৫৯০.৫ ৯.২
৩ ৪৭৮.২ ৭.৫
৪ ৩৯৩.৯ ৬.২
৫ ৩১৪.২ ৪.৯
৬ ২৬৯.৪ ৪.২
৭ ২০১.৯ ৩.২
৮ ১৭৪.৮ ২.৭
৯ ১৪৫.৮ ২.৩
১০ ৯৪.৪ ১.৫
১১ ৭৬.৬ ১.২
১২ ৭৬.৩ ১.২
১৩ ৭১.৭ ১.১
১৪ ৬৯.৪ ১.১
১৫ ৬২.৬ ১.০
১৬ ৬২.৫ ১.০
১৭ ৪১.২ ০.৬
১৮ ৩৫.৪ ০.৬
১৯ ৩০.৪০.৫
২০ ১৮.৩ ০.৩
২১ ১৮.২ ০.৩
২২ ১৭.০ ০.৩
২৩ ১২.২ ০.২
২৪ ৯.৮ ০.২
২৫ ৮.০ ০.১
২৬ ৫.৯ ০.১
২৭ ৪.৬ ০.১
২৮ ৩.৬ ০.১
২৮ ৩.৩
২৯ ৩.২
৩১ ১.৩
৩২ ০.৯

তথ্য সংগ্ৰহ

শ্ৰেণী:দেশৰ তালিকা
কুঁৱৰী মেল

কুঁৱৰী মেল আহোম যুগত কুঁৱৰীসকলক ভোগ কৰিবলৈ দিয়া ৰাজকীয় মৰ্যাদা৷ আহোম শাসন কালত যিসকল ৰাজকোঁৱৰে প্ৰশাসনিক দায়িত্ব নাপাইছিল, তেওঁলোকক ৰাজকীয় মৰ্যাদাৰে জীৱন অতিবাহিত কৰাৰ সুযোগ দি একোখণ্ড মাটি দি তাত উৎপাদন কৰিবৰ বাবে ৰজাঘৰৰ পৰা পাইক আৰু বিষয়া নিযুক্ত কৰা হৈছিল৷ এই ভূমিখণ্ডক “মেল’’ বোলা হৈছিল৷ ৰাজকাৰেঙৰ নাৰীসকলৰ প্ৰতিও সমমৰ্যাদা প্ৰদান কৰি আহোম শাসন ব্যৱস্থাত কুঁৱৰীসকলৰ বাবেও অনুৰূপ “মেল’’ একোখন দিয়া হৈছিল৷ এইবোৰকে কুঁৱৰী মেল বোলে৷

আহোম যুগত এজন ৰজাই কেইবাগৰাকী পত্নী বিয়া কৰাইছিল৷ সেইসকলৰ ভিতৰত এগৰাকীক বৰকুঁৱৰী, এগৰাকীক পৰ্বতীয়া কুঁৱৰী, এগৰাকীক তামুলী কুঁৱৰী আৰু বাকীসকলক চমুৱা কুঁৱৰী পতা হৈছিল৷ প্ৰতিগৰাকী কুঁৱৰীৰে বেলেগ বেলেগ নামৰ “মেল’’ আছিল৷ ৰাজকন্যা বা ৰাজকুমাৰীসকলেও এখন মেল ভোগ কৰিবলৈ পাইছিল৷ ৰজাৰ কুঁৱৰীৰ সংখ্যা কম হ’লে পৰিয়ালৰ আন আন মহিলাসকলৰ মাজত এই মেলবোৰ ভগাই দিছিল৷ ৰাজপৰিয়ালত এই মহিলাসকলৰ পদবী অনুসাৰে নিৰ্দিষ্টকৈ মেলবোৰৰ নাম ৰখা হৈছিল৷ ৰজাৰ বৰকুঁৱৰীয়ে পাইছিল “ৰাইদঙীয়া মেল’’, পৰ্বতীয়া কুঁৱৰীয়ে “পৰ্বতীয়া মেল’’, চমুৱা কুঁৱৰীসকলে ভোগ কৰিছিল “পুৰণি মেল’’, “ন-মেল’’, ৰাজমাতৃয়ে পাইছিল “খঙীয়া মেল’’, ৰজাৰ মাহীমাকে পাইছিল “মাহী মেল’’, ৰজাৰ আইতাকে পাইছিল “এনাইঘৰীয়া মেল’’, ৰজাৰ ধাইমাকে পাইছিল “কলিচেঙৰ মেল’’, ৰাজৰ জীসকলে ভোগ কৰিছিল “গাভৰু মেল’’৷

তথ্য সূত্ৰ

শ্ৰেণী:আহোম যুগৰ শাসন ব্যৱস্থা
শ্ৰেণী:মধ্যযুগৰ অসম
শ্ৰেণী:আহোম ৰাজ্য
দাঁত বিজলা

দাঁত বিজলা বা গাৰো দেওশাল (বৈজ্ঞানিক নাম: Dalbergia stipulacea) মজলীয়া আকাৰৰ এবিধ পৰ্ণপাতী গছ। অসমৰ প্ৰায়বোৰ বনভূমিতে দাঁত বিজলা গছৰ উৎপত্তি হয়।

উপপ্ৰজাতি

'Catalogue of Life' ৰ তালিকা অনুসৰি এই উদ্ভিদৰ তিনিটা উপপ্ৰজাতি দেখা পোৱা যায়।

D. s. kurzii
D. s. mogkokensis
D. s. stipulacea

বিৱৰণ

দাঁত বিজলা মুকলিমুৰীয়া ঠাইত বিকশিত হয়। একোজোপা গছে ঠাল-ঠেঙুলি মেলি মেলাহি ৰূপ প্ৰদৰ্শন কৰে।

ব্যৱহাৰ

দাঁত বিজলা কাঠৰ মান মধ্যমীয়া। পুৰঠ কাঠ ঘৰ সজা আৰু চকি, মেজ আদি প্ৰস্তুত কৰা কামত এই কাঠ ব্যৱহাৰ কৰিব পাৰি। পাহাৰী নদীৰ মাছ মাৰিবৰ বাবেে এইবিধ গছৰ শিপা পূৰ্বতে বিহ হিচাপে ব্যৱহাৰ কৰা হৈছিল কিন্তু বৰ্তমান মাছ ধৰিবলৈ বিহ প্ৰয়োগ আইনমতে দণ্ডণীয়।

তথ্যউৎস

বাহ্যিক সংযোগ

শ্ৰেণী:উদ্ভিদজগত
অথাহ

অথাহ বিন্দ্যা চুব্বাৰ দ্বাৰা ৰচিত নেপাালী ভাষাত লিখিত আৰু ২০০২ চনত সাহিত্য একাডেমি পূৰষ্কাৰ লাভ কৰা এখন উপন্যাস। ১৯৫৫ চনত দাৰ্জিলিঙত জন্মগ্ৰহণ কৰা চুব্বাৰ কেইবাখনো উপন্যাস আৰু গল্প সংকলন নেপালী সাহিত্য সমাজত বহুলভাৱে সমাদৃত হৈছে। বিন্দ্যা চুব্বাৰ 'অথাহ' নামৰ উপন্যাসখন হিন্দী,বঙালী,উড়িয়া ভাষাকে ধৰি বহুকেইটা ভাষালৈ অনুবাদ হৈছে। অসমীয়া ভাষালৈ এই উপন্যাসখন অনুবাদ কৰিছে চম্পা উপাধ্যায়ে। উপন্যাসখনৰ পটভূমি হৈছে এখন মানসিক চিকিৎসালয় আৰু চৰিত্ৰবোৰ হ'ল সেই মানসিক চিকিৎসালয়ত থকা ৰোগীসকল। অসমীয়া ভাষাৰ গ্ৰন্থখন প্ৰকাশ কৰিছে লয়াৰ্ছ বুক ষ্টলে।অসমীয়া ভাষাত প্ৰথম কিতাপখন প্ৰকাশ হৈছিল ২০১৫ চনত।

গ্ৰন্থখনৰ উদ্ধৃতিসমূহ

"এগৰাকী সেৱিকা আৰু ৰোগীৰ সম্বন্ধকলৈ মই ইয়ালৈ অহা নাই। ইয়াৰ পৰিৱৰ্তে এই বিষয়ক আৰু বেছিকৈ অধ্যয়ন কৰাৰ মানসেৰেহে আহিছোঁ;আপোনালোকক যদি কষ্ট দিছো ক্ষমা কৰিব।"
"শশীক আজি বিদ্যুৎ প্ৰৱাহ দিয়াত তাই শান্ত হৈছে। আজিৰ কৰ্মসূচীও সময়মতে সম্পূৰ্ণ হ'ল। লোহাৰ প্ৰকাণ্ড মুখ্য দুৱাৰৰ পৰা ওলাই আহোঁতে মনত আজি নানা ধৰনৰ কথাই বাহ লৈছিল।হোষ্টেলতো সেই একেই কথাবোৰ বাৰে বাৰে মনত পৰি থাকিল।"
"মই কাৰেণ্ট নলওঁ"-তাই সহায় বিচাৰিছে। 'প্ৰীতি একো নহয়, মই তোমাক ধৰি থাকিম।' 'মই নলও মোৰ মাকো এইদৰে কাৰেণ্ট দিওঁতে পাগল হৈছিল।'

তাই জানিছিল যে তাইৰ মাক মানসিক ৰোগী আছিল। তেওঁকো সম্ভৱ এই চিকিৎসালয়তেই চিকিৎসা কৰা হৈছিল।

সকলো বস্তু নিতৌ নিজৰ ক্ষেত্ৰত সুন্দৰ হয়। প্ৰকৃতি সুন্দৰ হৈ আছে নিজৰ সৌন্দৰ্যভৰা ৰূপত। সৌন্দৰ্য সকলো ঠাইতে পোৱা যায়,মাত্ৰ বিচাৰিব জানিব লাগে।
খাৰচাং পাৰ হোৱাৰ পাছত আকৌ চুঙ্গ,মনদহ,জোৰবাবঙলা,হৈ দাৰ্জিলিঙৰ ওচৰ চাপি গৈ আছো।
এই মহানগৰখন আছে,মই আছো আৰু বৰ্তমান দৈনিক তালিকাত সেই একেই মানসিক চিকিৎসালয়খন আছে। সকলোবোৰে বিভিন্ন প্ৰকাৰৰ নিজৰ নিজৰ সমস্যা। কোনোবাই জীৱনৰ মোহ এৰি দিছে আৰু কোনোবাই তাক ভোগ কৰিছে আৰু কোনোবাই বহন কৰিব পৰা নাই,কোনোবাই আকৌ বৰকৈ ইয়াক বৰকৈ উপভোগ কৰিব বিছাৰে, অপপ্ৰয়োগে কৰে ইয়াক।

তথ্যৰ উৎস

শ্ৰেণী:গ্ৰন্থ

শ্ৰেণী:সাহিত্য অকাডেমী বঁটা বিজয়ী গ্ৰন্থ
শ্ৰেণী:অসমীয়ালৈ অনূদিত গ্ৰন্থ
চুণ্ডেল বলং

চুণ্ডেল বলং ইণ্ডোনেছিয়াৰ দ্বীপপুঞ্জৰ পৌৰাণিক কাহিনীত উল্লেখ থকা এক পৌৰাণিক ভূত, যি এটাৰী ধুনীয়া দীঘল ক’লা চুলি আৰু দীঘল বগা পোছাক পিন্ধা এগৰাকী মহিলা (তেওঁৰ ৰূপ পণ্টিয়ানাকৰ সৈতে মিল আছে)। এই মিথটো বেশ্যাৰ সৈতে ওতপ্ৰোতভাৱে জড়িত, অৰ্থাৎ তাইৰ পিঠিত দেখা দিয়া "তাইৰ গাঁত থকা বেশ্যা" বুলি কোৱা ডাঙৰ ফুটাটোৰ উল্লেখ কৰি কোৱা হয়।

ব্যুৎপত্তিবিজ্ঞান

ভূতৰ শাৰীৰিক ৰূপৰ পৰাই চুণ্ডেল বলং ("sundel bolong") নামটো উদ্ভৱ হৈছে। শব্দ চুণ্ডেল (sundel) যাৰ অৰ্থ "বেশ্যা" বা "বেশ্যা" আৰু জাভানিজ বলং (bolong), যাৰ আক্ষৰিক অৰ্থ "ফুটা।" আধুনিক লোককথাৰ অধ্যয়নত বিশ্বাস কৰা হয় যে ডাচ ইষ্ট ইণ্ডিজৰ উপনিবেশিকৰণৰ সময়ত গঢ় লৈ উঠা বেশ্যাবৃত্তিক বাধা দিবলৈ জাভা সংস্কৃতিত এই মিথটো বিকশিত কৰা হৈছিল।

পৌৰাণিক কাহিনী

লোককথাত চুণ্ডেল বলং, যাক অধিক সাধাৰণতে বেশ্যা ভূত বুলি কোৱা হয়, এনে এগৰাকী নাৰীৰ আত্মা যিয়ে বিয়া নোহোৱাকৈ গৰ্ভৱতী অৱস্থাত মৃত্যুবৰণ কৰিছিল। কোৱা হয় তেওঁ কবৰত সন্তান জন্ম দিছিল, বা যিয়ে প্ৰসৱৰ সময়ত মৃত্যুবৰণ কৰিছিল আৰু পিঠিৰ পৰা সন্তানটো ওলাই আহিছিল (এই কাৰণেই তেওঁৰ পিঠিত গাঁতটো সৃষ্টি হৈছিল)[1] যিটো তেওঁৰ দীঘল ক’লা চুলিৰে পুৰুষৰ পৰা লুকুৱাই ৰখা হৈছে।

চুণ্ডেল বলঙৰ বলি হোৱা লোকসকল মূলতঃ পুৰুষ আৰু শিশু। প্ৰতিশোধপৰায়ণ আত্মা হিচাপে যদি কোনো পুৰুষে প্ৰত্যাখ্যান কৰে তেন্তে তাই তেওঁক ক্ষুদ্ৰ কৰি পেলায় বুলি কোৱা হয়। শিশু, বিশেষকৈ নৱজাতকক তাইৰ হেৰুৱা সন্তানৰ ঠাইত লৈ যোৱা বুলি কোৱা হয়।

চুণ্ডেল বলঙৰ কাহিনীৰে কেইবাখনো চিনেমাত অভিনয় কৰা হৈছে। ১৯৮১ চনত ছিছৱৰো গৌতমা পুত্ৰৰ পৰিচালনাত প্ৰাপ্তবয়স্ক ভয়ানক ছবি চুণ্ডেলবলং মুক্তি পায় আৰু ২০০৭ চনত লিজেণ্ডাৰ চুণ্ডেল বলং মুক্তি পোৱাৰ লগতে ২০১৮ চনত মুক্তি পোৱা চুজ্জানা: বাৰ্নাপাছ দালাম কুবুৰ পুনৰ্নিৰ্মাণ সংস্কৰণো মুক্তি পায়।

তথ্য সূত্ৰ

শ্ৰেণী:লোককথা
শ্ৰেণী:ইণ্ডোনেছিয়া
জ্যোতিপ্ৰসাদ মেধি

জ্যোতিপ্ৰসাদ মেধি (জন্ম:১ জুলাই,১৯২৪ -মৃত্যু:৩ ফেব্ৰুৱাৰী,২০১৭) এগৰাকী অসমীয়া পৰিসংখ্যাবিদ। তেওঁ গুৱাহাটী বিশ্ববিদ্যালয়ৰ পৰিসংখ্যা বিজ্ঞান বিভাগৰ অধ্যাপক আছিল। পৰিসংখ্যা বিজ্ঞান সম্পৰ্কীয় তেওঁৰ গৱেষণা আৰু পাঠ্যপুথি সমগ্ৰ বিশ্বৰ পৰিসংখ্যা বিজ্ঞান সমাজৰ মাজত সমাদৃত হৈছে। Stochastic Processes, Stochastic Models in Queueing Theory, Introduction to Queueing System and Applications, Statistical Methods:In Introductory text, এক দুই যোগ বিয়োগ : সসীম গণিতৰ আদিকথা আদি কেইবাখনো গণিত বিষয়ক পাঠ্যপুথি আৰু জনপ্ৰিয় গ্ৰন্থ ৰচনা কৰিছে।

উদ্ধৃতিসমূহ

এক দুই যোগ বিয়োগ : সসীম গণিতৰ আদিকথা

গণিত দৰাচলতে এটা বৰ আনন্দদায়ক আৰু কৌতূহলজনক বিষয়। দুৰ্ভাগ্যবশতঃ বহুতো ছাত্ৰ-ছাত্ৰীয়ে প্ৰথমৰ পৰাই বিষয়টোৰ প্ৰতি এটা বিৰাগ ভাব আৰু ভীতিভাব পোষণ কৰে।
দেশত আৰু বিদেশত বহুদিনৰ শিক্ষকতা কৰাৰ অভিজ্ঞতাৰ পৰা এটা কথা সম্বন্ধে আমাৰ এটা দৃঢ় ধাৰণা হৈছে যে আমাৰ দেশৰ ভাল ছাত্ৰ বিদেশৰ উন্নত দেশৰ ভাল ছাত্ৰৰ সমকক্ষ। কেৱল সা-সুবিধাৰ অভাৱৰ বাবে আৰু সম্যকভাৱে শিক্ষাদানৰ পদ্ধতিৰ আসোঁৱাহৰ বাবে আমাৰ ছাত্ৰ হয়তো কিছু পিছপৰা - কিন্তু সা-সুবিধা পালেই বহুতো সময়ত আমাৰ ছাত্ৰই পাৰদৰ্শিতা দেখুওৱাত সমৰ্থ হ'ব বুলি ভাবিবলৈ থল আছে।
গণিতত, বিশেষকৈ আধুনিক দিনত, এনে কিছু গুৰুত্বপূৰ্ণ ধাৰণা আছে যে যিবোৰ একেবাৰে কম বয়সতে ছাত্ৰৰ আগত ডাঙি ধৰিব পৰা যায় কিন্তু পাঠ্যপুথিৰ যোগেদি নিশ্চয় নহয় কাৰণ পাঠ্যপুথিৰ বিষয় আৰু উপস্থাপনবোৰ সমূহ ছাত্ৰৰ বাবে আৰু তেনে ধাৰণাবোৰ কেৱলমাত্ৰ ৰাপ থকা ছাত্ৰৰ বাবেহে। এই ধাৰণাবোৰৰ ভিতৰত আছে সংখ্যাতত্ত্বৰ কিছুমান তত্ত্ব, গ্ৰাফতত্ত্ব (লেখতত্ত্ব), কম্বিনেটৰিক্‌ছ, এলগৰিথিমিক পদ্ধতি আদি ।
কিছুমান সৰু সৰু কথাৰ পৰাই গণিতৰ ধুনীয়া কথা ওলাই পৰে।
কিছুমান সাধাৰণ ধৰণৰ কথাৰ পৰাই গণিতৰ বহুতো ডাঙৰ ডাঙৰ গৱেষণাৰ পথ গণিতজ্ঞই উলিয়াই দিয়ে।

উৎস

শ্ৰেণী:অসমৰ ব্যক্তি
শ্ৰেণী:অসমীয়া গণিতজ্ঞ
মহাত্মা গান্ধীৰ প্ৰতিমূৰ্তি, ভাৰতীয় সংসদ ভৱন

মহাত্মা গান্ধীৰ প্ৰতিমূৰ্তি হ’ল নতুন দিল্লীৰ সংসদ ভৱনৰ সম্মুখত স্থাপিত এটি প্ৰায় ১৬ ফুট (৪.৯ মিটাৰ) উচ্চতাৰ তামৰ মোহনদাস কৰমচাঁদ গান্ধীৰ মূৰ্তি। ৰাম ভি সুতাৰে এই মূৰ্তিটোৰ নক্সা আঁকিছিল আৰু ১৯৯৩ চনত ইয়াক উদ্বোধন কৰা হৈছিল ৷ বৰ্তমান ই ভাৰতীয় সাংসদসকলৰ প্ৰতিষ্ঠিত প্ৰতিবাদস্থলী ৰূপে পৰিচিত হৈ পৰিছে ৷

ইতিহাস

১৯৬৮ চনত ইণ্ডিয়া গেটৰ পিছফালে থকা চালিৰ তলৰ পৰা পঞ্চম জৰ্জৰ মূৰ্তিটো আঁতৰাই দিয়া পিছত, নতুন দিল্লীৰ চেণ্ট্ৰেল ভিষ্টাত গান্ধীৰ প্ৰতিমূৰ্তি নিৰ্মাণৰ প্ৰাৰম্ভিক প্ৰস্তাৱ লোৱা হয়৷ ১৯৬৯ত চৰকাৰৰ দ্বাৰা সংসদত ঘোষণা কৰা হয় যে, ইণ্ডিয়া গেটৰ ওচৰত চৰকাৰী খৰচত এই মূৰ্তিটো নিৰ্মাণ কৰা হ’ব৷ ১৯৭৮ চনত মোৰাৰজী দেশাই নেতৃত্বাধীন চৰকাৰে প্ৰতিমূৰ্তিৰ বাবে নিবিদা আহ্বান কৰিছিল৷ সমগ্ৰ ভাৰতৰ মুঠ বাৰজন ভাস্কৰ্যশিল্পীয়ে এই মূৰ্তিৰ বাবে নিবিদা দাখিল কৰিছিল আৰু ৰাম সুতাৰৰ আৰ্হিটো এই ক্ষেত্ৰত নিৰ্বাচন কৰা হৈছিল৷ ১৯৮১ ত ইণ্ডিয়া গে’টৰ চালিৰ তলত স্থান নিৰ্ধাৰণ কৰি গান্ধীৰ প্ৰতিমূৰ্তিৰ বাবে ধ্যান ভংগীমাৰ গান্ধীৰ মূৰ্তি গঢ়িবলৈ সিদ্ধান্ত লোৱা হয়৷ কিন্তু প্ৰস্তাৱিত মূৰ্তিটোৰ বাবে মঞ্চ প্ৰস্তুত কৰিবলৈ ইণ্ডিয়া গে’টৰ ওচৰৰ চালি আঁতৰোৱাৰ সন্দৰ্ভত সৌন্দৰ্যৰ বিবেচনা কৰি স্থপতিবিদ আৰু ঐতিহ্য সংৰক্ষণবিদসকলৰ বিৰোধীতাৰ বাবে এই কাৰ্য সম্ভৱ নহ’ল৷ ১৯৯৮ চনত মূৰ্তিৰ বাবে প্লাষ্টাৰ কটা সম্পূৰ্ণ হয়৷ ১৯৯৩ চনৰ ভিতৰত এই প্ৰতিমূৰ্তিৰ নিৰ্মাণৰ কাম শেষ হৈছিল যদিও ইয়াৰ চালিৰ তলত স্থাপনৰ ক্ষেত্ৰত সাংসদসকলৰ আপত্তি উঠিছিল৷ এই বিষয়টো জৰ্জ ফাৰ্ণাণ্ডেজে সংসদত উত্থাপন কৰি “চৰকাৰে গান্ধীক মাজ-ৰাস্তাত এৰি থৈ যোৱা’’ বুলি অভিযোগ দিছিল৷ ইয়াৰ পিছত প্ৰতিমূৰ্তিটো নগৰ উন্নয়ন মন্ত্ৰালয়ে সংসদলৈ আগবঢ়ায় আৰু ৰাষ্ট্ৰপতি শংকৰ দয়াল শৰ্মাই ১৯৯৩ চন গান্ধী জয়ন্তীৰ দিনা ইয়াৰ উন্মোচন কৰে৷

আৰ্হি

ৰাম সুতাৰে আৰ্হি প্ৰস্তুত কৰা এই মূৰ্তিটো এটা পদুমত বহি থকা ধ্যানৰত গান্ধীক প্ৰতিবিম্বিত কৰা হৈছে৷ সংসদ ভৱনৰ ১ নং গে’টৰ ওচৰৰ এনে এটুকুৰা ঠাইত ইয়াক স্থাপন কৰা হৈছে যাতে, ভৱনৰ পৰা ওলাই অহা সাংসদসকলে ওলায়েই শান্ত-সৌম্য এই ব্যক্তিত্ব দেখা পায়৷ এই ব্ৰঞ্জৰ মূৰ্তিটোৰ উচ্চতা ১৬ ফুট (৪.৯ মিটাৰ)৷ মূৰ্তিটো গান্ধীৰ পৰম্পৰাগত বহি থকা ভংগীমাতকৈ পৃথক আৰু তেওঁৰ নিশ্চিন্ত মানসিকতা আৰু উদাসীনতাক প্ৰতিফলিত কৰিছে৷

প্ৰতিবাদৰ ঠাই

গান্ধীৰ প্ৰতিমূৰ্তিৰ সম্মুখভাগ প্ৰতিবাদৰ স্থান হিচাপে পৰিচিত হৈছে৷ সংসদৰ সদস্যসকলে, বিশেষকৈ বিৰোধী দলসমূহৰ সদস্যসকলে ইয়াৰ সম্মুখত প্ৰতিবাদ আৰু সংবাদ মেল অনুষ্ঠিত কৰে৷ ২০০৫ চনত বিৰোধীয়ে সঘনাই সংসদৰ কামত বাধা জন্মোৱাৰ বাবে শাসকীয় দলৰ কেইবাজনো সদস্যই সেই স্থানত প্ৰতিবাদ সাব্যস্ত কৰিছিল৷ ২০২২ চনত লোকসভাৰ সচিবালয়ে সংসদৰ চৌহদত কোনো ধৰণৰ বিক্ষোভ বা প্ৰতিবাদ বা ধৰ্মীয় অনুষ্ঠান কৰাত বাধা আৰোপ কৰি এক বুলেটিন জাৰি কৰিছিল৷ ইয়াৰ পিছতে, বিৰোধী দল তৃণমূল কংগ্ৰেছৰ সদস্য মহুৱা মৈত্ৰই এই প্ৰতিমূৰ্তিটো সংসদ ভৱনৰ চৌহদৰ পৰা আঁতৰাবলৈ সংসদত প্ৰস্তাৱ উত্থাপন কৰে৷

স্থানান্তৰ

নতুন সংসদ ভৱনৰ নিৰ্মাণ কাৰ্যৰ অংশ হিচাপে এই মূৰ্তিটো সংসদ ভৱনৰ মূল গে’টৰ ওচৰৰ পৰা ৩নং গে’টৰ ওচৰলৈ স্থানান্তৰ কৰা হয়৷ নতুন ভৱনটোৰ নিৰ্মাণ কাৰ্য সম্পূৰ্ণ হোৱাৰ পিছত ইয়াক পুনৰ স্থানান্তৰিত কৰাৰ প্ৰস্তাৱ দিয়া হৈছে৷

অনুৰূপ মূৰ্তি

২০১৪ চনত কৰ্ণাটক বিধান সভা সৌধত নিৰ্মিত ২৭ ফুট উচ্চতাৰ গান্ধী মূৰ্তি সংসদ ভৱনৰ গান্ধীমূৰ্তিটোৰ হুবহু প্ৰতিলিপি৷ বহি থকা অৱস্থাত বিশ্বৰ ভিতৰত গান্ধীৰ আটাইতকৈ ওখ মূৰ্তি বুলি দাবী কৰা এই প্ৰতিমূৰ্তিটোৰো নিৰ্মাণকৰ্তা ৰাম সুতাৰ৷

তথ্য সূত্ৰ

শ্ৰেণী:ভাস্কৰ্য
শ্ৰেণী:মহাত্মা গান্ধী
বঙাল

অসমত বহিৰাগতসকলক বুজাবলৈ ব্যৱহাৰ কৰা এটা শব্দ হ’ল ‘বঙাল’। স্বাধীনতাৰ পূৰ্বৰ কালছোৱাত বংগৰ পৰা অহা ঔপনিৱেশিক বিষয়া (আমোলা) আৰু স্বাধীনতাৰ পৰৱৰ্তী সময়ত হিন্দু বঙালী শৰণাৰ্থীসকলৰ দ্বাৰা অসমত বসতি স্থাপন কৰা হৈছিল। পূব বংগৰ পৰা আহি অসমত বসবাস কৰা মুছলমান কৃষকসকলক বৰ্তমান ‘মিঞা’ বুলি কোৱা হয়। ১৯৫০ আৰু ১৯৬০-ৰ দশকৰ ‘বঙাল খেদা’ আন্দোলনৰ নামটো এই শব্দটোৰ পৰাই আহিছে, যাৰ উদ্দেশ্য আছিল অনা-অসমীয়া প্ৰতিযোগীসকলক বহিষ্কাৰ কৰা আৰু থলুৱাসকলৰ বাবে চাকৰি সুৰক্ষিত কৰা।

ইতিহাস

বুৰঞ্জীসমূহত ‘বঙাল’ শব্দটো বিশেষভাৱে চৰ্চালৈ আহিছিল, য’ত আহোম ৰাজ্যৰ পশ্চিম দিশৰ পৰা অহা বিদেশীসকলক বৰ্ণনা কৰিবলৈ ইয়াক ব্যৱহাৰ কৰা হৈছিল। এই শব্দটো সম্ভৱতঃ মোগল প্ৰদেশ বংগৰ নাম ‘বাঙ্গালা’ৰ পৰা উদ্ভৱ হৈছে। আৰম্ভণিতে এই শব্দটোৱে বংগৰ লোকসকলক বুজাইছিল যদিও পৰৱৰ্তী সময়ত ই যিকোনো বিদেশীক বুজাবলৈ ব্যৱহাৰ কৰা হৈছিল বুলি কোৱা হয়। ইয়াৰ ভৌগোলিক অৱস্থানৰ বাবে মূল ভাৰতৰ পৰা আহোম ৰাজ্যলৈ যোৱাৰ পথটো বংগৰ মাজেদিয়েই আছিল। ব্ৰিটিছসকল ‘বগা বঙাল’ নামেৰে পৰিচিত হৈছিল। আহোম সেনাপতি লাচিত বৰফুকনে মোগলসকলক ‘বঙাল’ বুলি সম্বোধন কৰিছিল বুলি জনা যায়। বহু বছৰৰ ৰাজনৈতিক বিচ্ছিন্নতাৰ ফলত ‘বঙাল’ শব্দটো সন্দেহ, তিৰস্কাৰ আৰু অৱজ্ঞাৰ শব্দ হৈ পৰিছিল। যেতিয়া ব্ৰিটিছে অসমক ইয়াৰ ভাৰতীয় ভূখণ্ডৰ সৈতে সংযুক্ত কৰিছিল, তেতিয়া বহুতো বঙালী হিন্দুৱে চৰকাৰী প্ৰশাসনিক চাকৰি গ্ৰহণ কৰি অসমলৈ আহিছিল। ব্ৰিটিছ আৰু বঙালী হিন্দু—উভয়কে ‘বঙাল’ বুলি কোৱা হৈছিল। ভাৰতৰ স্বাধীনতাৰ পিছত, পূব বংগ আৰু নতুনকৈ গঠিত পূব পাকিস্তানৰ পৰা অহা শৰণাৰ্থীৰ বৰ্ধিত সংখ্যাই অসমীয়া লোক আৰু ৰাজ্যখনৰ জনজাতিসমূহৰ মাজত উত্তেজনা বৃদ্ধি কৰিছিল। ১৯৪৯ চনৰ মে’ মাহলৈকে মুঠ শৰণাৰ্থীৰ সংখ্যা ২,৫০,০০০-ত উপনীত হৈছিল আৰু ই বৃদ্ধি পাই ২৭,৪০,৪৫৫ হৈছিল।
১৯৪৬–১৯৫১ চনত অসমলৈ শৰণাৰ্থীৰ বাৰ্ষিক আগমন
উৎস স্থান
বছৰ
সংখ্যা
পূব বংগ
১৯৪৬
৮,৫৯৩
পূব বংগ
১৯৪৭
৪২,৩৪৬
পূব বংগ
১৯৪৮
৪১,৭৪০
পূব বংগ
১৯৪৯
৩৩,১৩৮
পূব বংগ
১৯৫০
১,৪৪,৫১২
পূব বংগ
১৯৫০ (জানুৱাৰী আৰু ফেব্ৰুৱাৰী)
৩,৪৭৯
পশ্চিম পাকিস্তান
-
৬৪৭
মুঠ

২,৭৪,৪৫৫

অসমীয়া লোকসকলে ‘বঙাল’ক এনে এজন ব্যক্তি হিচাপে গণ্য কৰিছিল যি অসমৰ নহয়, এজন অনুপ্ৰৱেশকাৰী যাৰ উপস্থিতিয়ে তেওঁলোকক সামাজিক আৰু ৰাজনৈতিকভাৱে উপান্ত কৰি পেলোৱাৰ ভাবুকি প্ৰদান কৰিছিল। ব্ৰিটিছসকলক ‘বগা বঙাল’ বুলি কোৱা হৈছিল, যাৰ আক্ষৰিক অৰ্থ হ’ল ‘বগা বিদেশী’ আৰু বঙালী হিন্দুসকলক ‘কলা বঙাল’ বুলি কোৱা হৈছিল, যাৰ আক্ষৰিক অৰ্থ হ’ল ‘কলা বিদেশী’। ঊনবিংশ শতিকাৰ অসমীয়া বৌদ্ধিক আলোচনাত অসমৰ মানুহ বা পাহাৰীয়া জনজাতিৰ বাহিৰে আন যিকোনো লোকক ‘বঙাল’ বুলি কোৱা হৈছিল। তেওঁলোকক বিদেশী, অসভ্য আৰু অপৰিষ্কাৰ বুলি বৰ্ণনা কৰা হৈছিল। ১৮৭২ চনত ৰুদ্ৰৰাম বৰদলৈৰ ‘বঙাল বঙালিনী’ নামৰ এখন অসমীয়া নাটকে বহিৰাগত অৰ্থাৎ বঙালসকলৰ দ্বাৰা সৃষ্ট সামাজিক সমস্যাসমূহক বিদ্ৰূপ কৰিছিল, বিশেষকৈ যিসকল ব্ৰিটিছ শাসনকালত আহিছিল। যিসকল অসমীয়া মহিলাই বঙালৰ সৈতে বিবাহপাশত আৱদ্ধ হ’বলৈ পচন্দ কৰিছিল, তেওঁলোকক ‘বঙালিনী’ (বঙালৰ স্ত্ৰীলিংগ) বুলি অভিহিত কৰা হৈছিল আৰু তেওঁলোকক চৰিত্ৰহীন মহিলা তথা বঙালৰ ৰাখিতী হিচাপে বৰ্ণনা কৰা হৈছিল।

স্বাধীনতাৰ পিছত এই শব্দটো বঙালী হিন্দুসকলৰ বাবে ব্যৱহাৰ হৈ থাকিল। অৱশ্যে, ই কেৱল বঙালীসকলৰ বাবেই ব্যৱহাৰ হোৱা নাছিল। বহল অৰ্থত, ইয়াক বহিৰাগত বুলি গণ্য কৰা যিকোনো গোটক বুজাবলৈ ব্যৱহাৰ কৰা হৈছিল। পশ্চিমবঙ্গক অসমীয়াত ‘বঙাল দেশ’ বুলি বৰ্ণনা কৰা হৈছিল, যাৰ আক্ষৰিক অৰ্থ হ’ল ‘বঙালসকলৰ দেশ’।

উত্‍স

তথ্যসূত্ৰ
ফ্ৰিড্ৰিখ শিলাৰ

ফ্ৰিড্ৰিখ শিলাৰ (lang-en|: Friedrich Schiller,জন্ম: ১০ নৱেম্বৰ, ১৭৫৯; মৃত্যু: ৯ মে’, ১৮০৫) জাৰ্মানীৰ এজন খ্যাতনামা কবি, নাট্যকাৰ আৰু দাৰ্শনিক আছিল। তেওঁ জাৰ্মান ক্লাছিক সাহিত্যৰ অন্যতম গুৰুত্বপূৰ্ণ ব্যক্তি আৰু Johann Wolfgang von Goethe ৰ সৈতে মিলি সাহিত্যক্ষেত্ৰত এক নতুন যুগৰ সূচনা কৰিছিল। তেওঁৰ ৰচনাত স্বাধীনতা, ন্যায় আৰু মানৱীয় মূল্যবোধৰ গভীৰ প্ৰতিফলন দেখা যায়।

উদ্ধৃতি সমূহ

“তোমাৰ যৌৱনৰ সপোনবোৰৰ প্ৰতি সদায় অটল আৰু বিশ্বস্ত থাকিবা।”
“মানুহৰ গৌৰৱ তেওঁৰ নৈতিক শক্তিতেই নিহিত থাকে।”
“জ্ঞানৰ সৈতে নৈতিকতা নাথাকিলে সেয়া বিপদজনক।”
“মূৰ্খতাৰ বিৰুদ্ধে দেৱতাসকলেও ব্যৰ্থ হয়।”

তথ্য সূত্ৰ

শ্ৰেণী:মৃত ব্যক্তি
শ্ৰেণী:জাৰ্মানীৰ ব্যক্তি
শ্ৰেণী:কবি
শ্ৰেণী:নাট্য়কাৰ
শ্ৰেণী:দাৰ্শনিক